**কুমুদিনী লাখিয়া** (জন্ম: ১লা মে ১৯৩০), ভারতের গুজরাতের আহমেদাবাদের একজন কত্থক নৃত্যশিল্পী এবং নৃত্য পরিকল্পনাকার। তিনি গুজরাতে ১৯৬৭ সালে *কদম্ব নৃত্য ও সংগীতের বিদ্যালয়* নামে ভারতীয় নৃত্য ও সংগীতের একটি ইনস্টিটিউট প্রতিষ্ঠা করেন। 

সমসাময়িক কত্থক নৃত্যের একজন পথিকৃৎ হিসাবে, তিনি ১৯৬০-এর দশকের শুরু থেকেই কত্থকের একক রূপ থেকে দূরে সরে গিয়েছিলেন। একই সাথে তিনি একে দলীয় দৃশ্যে রূপান্তরিত করেছিলেন। অধিকন্তু তিনি প্রচলিত সমসাময়িক গল্পগুলিকে কত্থকে প্রবর্তন করার কৃতিত্বের দাবিদার।

পেশা
----

তিনি পশ্চিমের দেশগুলি রাম গোপালের সাথে ভ্রমণ করে তাঁর নৃত্যজীবন শুরু করেছিলেন এবং প্রথমবারের মতো বিদেশি মানুষের চোখে ভারতীয় নৃত্যকে তুলে ধরেছিলেন। তারপরে তিনি নিজ যোগ্যতায় নৃত্যশিল্পী ও নৃত্য পরিকল্পনাকার হয়েছিলেন। তিনি প্রথমে জয়পুর *ঘরানার* বিভিন্ন গুরুর কাছ থেকে এবং পরে শম্ভু মহারাজের কাছ থেকে নৃত্যের প্রশিক্ষণ নিয়েছিলেন।

তিনি বিশেষত তাঁর দলীয় নৃত্য পরিকল্পনার জন্য পরিচিত। তাঁর সবচেয়ে বিখ্যাত নৃত্য পরিকল্পনার মধ্যে আছে *ধাবকার* (পালস), *যুগল* (ডুয়েট), এবং *অতঃ কিম* (হোয়ার নাও?), যা তিনি ১৯৮০ সালে দিল্লি বার্ষিক কত্থক মহোৎসবে পরিবেশন করেছিলেন। তিনি হিন্দি ছবি *উমরাও জান* (১৯৮১)*-*এ গোপী কৃষ্ণের সাথে কোরিওগ্রাফি করেছিলেন। 

তিনি অনেক শিষ্যের গুরু। তাঁর বিখ্যাত শিষ্যের মধ্যে আছেন- কত্থক নৃত্যশিল্পী অদিতি মঙ্গলদাস, বৈশালী ত্রিবেদী, সন্ধ্যা দেসাই, দক্ষা শেঠ, মৌলিক শাহ, ইশীরা পরীখ, প্রশান্ত শাহ, উর্জা ঠাকুর এবং পারুল শাহ প্রমুখ।

ব্যক্তিগত জীবন
--------------

তিনি লিংকনস ইন-এ আইন বিষয়ে অধ্যয়নরত রজনীকান্ত লখিয়াকে বিয়ে করেছিলেন, যিনি রাম গোপাল কোম্পানির একজন বেহালাবিদ ছিলেন এবং ১৯৬০ সালে আহমেদাবাদে পাড়ি জমান। তাঁর এক পুত্র শ্রীরাজ ও এক কন্যা মৈত্রেয়ী।

তিনি সোর্থমোর কলেজের ২০১২-১৩ শিক্ষাবর্ষের 'কর্নেল ভ্রাম্যমাণ অধ্যক্ষ' ছিলেন।

নৃত্য পরিকল্পনাগুলো
-------------------

কুমুদিনী লাখিয়া যেসব নৃত্যের নৃত্য পরিকল্পনাকার ছিলেনঃ

- "ভেরিয়েশন ইন ঠুংরি" (১৯৬৯)

- "বেণু নাদ" (১৯৭০)

- "ভজন" (১৯৮৫)

- "হরি" (১৯৭০)

- "কোলাহল" (১৯৭১)

- "দুবিধ" (১৯৭১)

- "ধবকর" (১৯৭৩)

- "যুগল" (১৯৭৬)

- "উমরাও জান" (১৯৮১)

- "অতঃ কিম" (১৯৮২)

- "ওখা হারান" (১৯৯০)

- "হুন-নারি" (১৯৯৩)

- "গোল্ডেন চেইন" (লন্ডনের নীনা গুপ্তের জন্য)

- "সাম সমবেদন" (১৯৯৩)

- "ভাব ক্রীড়া" (১৯৯৯)

- "সমন্বয়" (২০০৩)

- "মুষ্টি" (২০০৫),

- "ফেদার্ড ক্লথ - হাগোরোমো (২০০৬)

পুরস্কার ও সম্মাননা
-------------------

- ১৯৮৭ সালে ভারত সরকারের পদ্মশ্রী   

- ২০১০ সালে পদ্মভূষণ   

- সংগীত নাটক অকাদেমি পুরস্কার ১৯৮২ সালে   

- কালিদাস সম্মান ২০০২-০৩ সালে   

- সংগীত নাটক অকাদেমি ঠাকুর রত্না ২০১১ সালে

তথ্যসূত্র
---------

1. ↑  Pathak, Rujul (১৭ জুলাই ২০০২)। "A dancers opinion"। *The Times of India*। TNN। সংগ্রহের তারিখ ৬ অক্টোবর ২০১৮।
2. ↑  Rachel Howard (২৪ সেপ্টেম্বর ২০০৬)। "When Many Feet Make Loud Work"। *The New York Times*। The New York Times Company। সংগ্রহের তারিখ ৬ অক্টোবর ২০১৮।
3. ↑  "Dance of the masters"। *The Hindu*। Chennai, India। ২১ নভেম্বর ২০০৪। ৩১ মে ২০০৫ তারিখে মূল থেকে আর্কাইভ করা। সংগ্রহের তারিখ ৬ অক্টোবর ২০১৮।
4. 1 2  Leela Venkatraman (২৫ মে ২০০৮)। "New vocabulary for Kathak"। Chennai, India: The Hindu। সংগ্রহের তারিখ ৬ অক্টোবর ২০১৮।
5. ↑  ইন্টারনেট মুভি ডেটাবেজে কুমুদিনী লাখিয়া (ইংরেজি)
6. ↑  "Bollywood's new dancing queen"। Rediff Movies। ২ আগস্ট ২০০৬। সংগ্রহের তারিখ ৬ অক্টোবর ২০১৮।

আরও পড়া
--------

* *মুভমেন্ট ইন স্টিলস: কুমুদিনী লাখিয়ার নাচ ও জীবন* ( আইএসবিএন ৮১-৮৮২০৪-৪২-০), রেনা শাহ রচিত
* কুমুদিনী লাখিয়া রচিত ভারতীয় কোরিওগ্রাফি প্রসঙ্গে, (মূল বক্তব্য ফেব্রুয়ারি ২০০২)

বহিঃসংযোগ
---------

* কাদম্ব ওয়েবসাইট
* কুমুদিনী লখিয়া সাক্ষাৎকার নর্তকি ডট কম